Det ble drevet med skipsbygging ved Pusnesgaard på Tromøy fra midten av 1750-årene. I 1872 kjøpte Gunder Berthelsen og Arve Arvesen Pusnesgård og startet skipsbyggeri basert på tømmer fra egen skog. Tre år senere ble Pusnes Mekaniske Verksted grunnlagt (1875). Virksomheten reparerte og bygde skip, i tillegg til å produsere ovner og andre støpegodsartikler. I 1891 begynte bedriften å produsere skipsvinsjer.